Diari Oficial de la Generalitat Valenciana


Sumari del DOGV 3508, del 02-06-1999 (1999/5143)

RESOLUCIÓ de 28 d'abril de 1999, del conseller de Sanitat, que modifica el Catàleg General de Material Ortoprotètic en l'àmbit de la Comunitat Valenciana, relatiu a productes inclosos en l'article 108 de la Llei General de la Seguretat Social (Decret 2005/1974, de 30 de març).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5143


Data del document
:   28-04-1999

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * material mèdic-quirúrgic

RESOLUCIÓ de 28 d'abril de 1999, del conseller de Sanitat, que modifica el Catàleg General de Material Ortoprotètic en l'àmbit de la Comunitat Valenciana, relatiu a productes inclosos en l'article 108 de la Llei General de la Seguretat Social (Decret 2005/1974, de 30 de març). [1999/M5143]
  
D'acord amb l'article 108 del Text Refós de la Llei General de la Seguretat Social, l'Ordre de 16 de juliol de 1996, de la Conselleria de Sanitat, per la qual es modifiquen les condicions per a l'execució de la prestació ortoprotètica en l'àmbit de la Comunitat Valenciana.
  
A proposta de la Comissió Executiva Reguladora de la Prestació Ortoprotètica a la Comunitat Valenciana, resolc:
  
Article 1
  
Es modifica l'annex de l'ordre que publicava el Catàleg General de Material Ortoprotètic afegint els articles següents:
  
EC0890: audiòfons (2) per a pacients menors de 18 anys amb hipoacúsia bilateral profunda.
  
Només podrà ser prescrit pels serveis d'Otorinolaringologia hospitalaris i amb programes de detecció precoç. Mentre no es faça l'acreditació d'aquests serveis, la Direcció General d'Atenció Especialitzada serà l'encarregada de determinar quines institucions poden realitzar les prescripcions.
  
Grup: Annex IV.
  
Preu: sobre pressupost amb un màxim de 300.000 (per a les dues orelles).
  
Aportació: 0.
  
Garantia: 12 mesos.
  
Termini d'entrega: 15 dies.
  
Grup d'elaboració: P
  
Grup de facturació: III.
  
Validesa: mínim cinc anys.
  
EC0891: motles (2) adaptables per a audiòfons en menors de 18 anys amb hipoacúsia bilateral profunda.
  
Només podrà ser prescrit pels serveis d'Otorinolaringologia hospitalaris i amb programes de detecció precoç. Mentre no es faça l'acreditació d'aquests serveis, la Direcció General d'Atenció Especialitzada serà l'encarregada de determinar quines institucions poden realitzar les prescripcions.
  
Grup: Annex IV.
  
Preu: 8.000 PTA.
  
Aportació: 0.
  
Garantia: 12 mesos.
  
Termini d'entrega: 15 dies.
  
Grup d'elaboració: M
  
Grup de facturació: III
  
Validesa: mínim dos anys.
  
Article 2
  
S'autoritzaran renovacions per damunt de l'edat límit de 18 anys mentre el pacient estiga en situació d'estudiant fins al grau de llicenciatura superior i, com a màxim, fins a obtenir la titulació oficial.
  
Article 3
  
Els establiments adaptadors dels audiòfons hauran de reunir tots els requisits legals per tal de poder efectuar l'activitat i més concretament el que estableix el Reial Decret 414/96.
  
Article 4
  
Mentre s'elabora la norma oficial que establirà el pla de detecció precoç i que incloga aspectes de diagnòstic, tractament i rehabilitació per a la major integració del col·lectiu afectat per aquesta patologia, la Comissió Executiva Reguladora de la Prestació Ortoprotèsica serà l'encarregada de dictaminar els aspectes no previstos explícitament en la present resolució, com ara l'autorització de renovació abans de complir-se el termini previst per causes que no siguen degudes a l'ús incorrecte de les pròtesis, l'autorització protocol·litzada d'audiòfons especials (digitals), la limitació de prescripció per unitats dotades per a la detecció precoç de la hipoacúsia bilateral profunda, i aquells altres que es considere que puguen afectar directament el contingut de la prestació que ací s'estableix.
  
Aquesta resolució entrarà en vigor en el moment de publicar-se en el Diari Oficial de la Generalitat Valenciana.
  
València, 28 d'abril de 1999.- El conseller de Sanitat: Joaquín Farnós Gauchía.